|  |  |
| --- | --- |
| Naziv obuke | d) STRATEŠKO PLANIRANJE U KONTEKSTU PROGRAMIRANJA PRETPRISTUPNE POMOĆI EVROPSKE UNIJE |
| Sadržaj obuke | 1. **IPA III koncept finansiranja**
* IPA III ciljevi
* Pretpostavke za dobijanje sredstava - usklađenost između postignutnutih rezultata i podjele sredstava državama korisnicama pomoći
* Tematski prozori
1. **Tematski prioriteti**
* Tematski prioriteti i veza s IPA III tematskim prozorima
* Tematski prioriteti i veza sa razvojnim potrebama države korisnice pomoći
* Način planiranja i programiranje pomoći u okviru tematskih prozora
1. **Strateško planiranje**
* Tematski prozori i veza s IPA II sektorima –koherentnost sektorskih strategija, trenutne aktivnosti na provedbi ključnih reformi
* Identifikacija problema u vezi sa tematskim prioritetima
* Formulisanje općih i specifičnih ciljeva za odabrani tematski prioritet
* Formulisanje indikatora za mjerenje ostvarenja cilja.
 |
| Trajanje obuke izraženo brojem akademskih sati | * Klasična obuka u učionici: 16 akademskih sati, to jest 2 dana po 8 akademskih sati
* Webinar: 9 akademskih sati, to jest dva dana po 4,5 akademskih sati
 |
| Opis obuke | Instrument pretpristupne pomoći 2021-2027. (IPA III) predviđa sposobnost države korisnice pomoći EU da sama pripremi “strateški odgovor”, tj. planski dokument koji bi u skladu sa relevantnim EU regulativama, Strategijom za zapadni Balkan te drugim strateškim dokumentima, identifikovao razvojne prioritete države korisnice u okviru definisanih tematskih prozora. Novi instrument nastavlja sa primjenom sektorskog pristupa, korištenjem postojećih IPA II struktura, ukoliko je to primjenjivo, te pretpostavlja postojanje cjelodržavnih sektorskih strategija. Stoga je potrebno dalje unaprijeđivati i razvijati vezu između tematskih prioriteta, odgovarajućih strategija, budžetskih sredstava, tražene EU pomoći i ostvarenih rezultata. Identifikaciju prioriteta u kontekstu programiranja EU potrebno je vezati uz ključne prioritete koji su definisani Strategijom za Zapadni Balkan i razvojne prioritete neke zemlje. Strateško planiranje sastoji se od niza koherentnih aktivnosti i postupaka kojima je cilj postizanje svrhovitosti i maksimalnih efekata ulaganja i utroška sredstava. Programiranje pomoći je složeni proces identifikacije prioriteta unutar definisanog područja (tematskog prozora), odabira vrste aktivnosti, procedura i vremenskih rokova u postupku pripreme i odabira projekata čija realizacija treba doprinijeti ostvarivanju ciljeva.Proces programiranja IPA III sredstava usmjeren je posebno na ostvarivanje potrebnih rezultata, u vezi sa procesom pristupanja zemlje korisnice EU. |
| Ciljevi obuke | * Upoznati polaznike sa procesom strateškog planiranja i alatima za strateško planiranje, te pripremom planskih i programskih dokumenata za IPA III.
* Upoznati polaznike sa načinom programiranja pomoći EU i procesom strateškog planiranja.
* Upoznati polaznike sa hijerarhijom dokumenata u procesu planiranja i programiranja IPA III.
* Upoznati polaznike sa vezom između planskih i programskih dokumenata pripremljenih u procesu planiranja i programiranja IPA III.
* Upoznati polaznike sa vezom između međunarodnih strateških dokumenata, domaćih sektorskih strategija i dokumenata proizašlih iz procesa planiranja i programiranja prethodnog instrumenta - IPA II.
 |
| Ciljna grupa polaznika | * Članovi tijela u sistemu koordinacije procesa evropskih integracija i ostalih struktura uspostavljenih za potrebe procesa evropskih integracija i državni službenici koji obavljaju poslove:
* strateškog planiranja, programiranja, monitoringa i evaluacije pomoći EU.
* Naučni i stručni radnici, studenti dodiplomskih, poslijediplomskih i doktorskih studija u oblasti evropskih integracija, novinari, predstavnici nevladinih organizacija, uposleni u javnim preduzećima i nezaposleni.
 |
| Ishodi učenja | * Polaznici obuke razumiju novine koje karakterišu IPA III te novi način planiranja i programiranja EU pomoći.
* Polaznici obuke razumiju i osposobljeni su za primjenu koncepta strateškog planiranja u sektoru u kome rade.
* Polaznici obuke razumiju i u stanju su aktivno učestvovati u procesu programiranja.
 |
| Metode izvedbe obuke | Obuka se može držati kao klasična obuka u učionici ili webinar.Teorijski dio (prezentacije) i praktični dio (vježbe i kvizovi).Praktični dio treba trajati 2-3 akademska sata (cca 30%) svakog dana obuke. Ukoliko se obuka drži u formi webinara, skraćenje njenog trajanja treba biti provedeno na način da se osigura proporcionalno pokrivanje cjelokupnog sadržaja (teorijski dio i vježbe).Praktični dio sadrži vježbe na teme: - analiza stanja u okviru tematskih prioriteta;  - formulisanje problema primjenom stabla problema; - formulisanje općih i specifičnih ciljeva za odabrani tematski okvir; - identifikacija akcija u okviru tematskih prioriteta; - formulisanje indikatora za mjerenje postignuća cilja.Obukom je predviđeno održavanje kviza provjere znanja na kraju svake cjeline, odnosno ukupno 3 kviza. |